text: Nu skal der fyres på rådhusene
  13 oktober 2010 kl. 07.20
  KL?s formand Jan Trøjborg vurderer, at omkring 5.000 kommunale medarbejdere står foran en afskedigelse.
  I en rundspørge gennemført af Politiken Research svarer 97 procent af de i alt 46 borgmestre, der har deltaget, at fyringerne bliver en del af budgettet for 2011.
  - Denne øvelse er historisk massiv. Men jeg har hele tiden været klar over, at den voldsomme opbremsning kommer til at koste. Arbejdet skal klares af færre folk og det gør rigtig, rigtig ondt mange steder, siger Jan Trøjborg, borgmester i Horsens og formand for KL - Kommunernes landsorganisation - til Politiken.
  